open-index/open-wikipedia-markdown huggingface dataset:
CD8

**CD8** (אשכול התמיינות 8, אנגלית: Cluster of Differentiation 8) הוא גליקופרוטאין, חלבון בעל שארים סוכריים, המשמש כקו-רצפטור ל-TCR, ומוצג על פני תאי T ציטוטוקסיים.

קו-רצפטור (co-receptor) הוא חלבון שנמצא על פני התא ועובד ביחד עם הקולטן הראשי TCR כדי לאפשר לו לזהות את האות בצורה יעילה יותר.

במקרה של CD8 הקולטן הראשי הוא TCR, קולטן שמזהה אנטיגנים. CD8 הוא קו-רצפטור שמתחבר ל קומפלקס MHC-I שעליו מוצג האנטיגן. הוא פועל לצד הקולטן הראשי ומגביר את הדיוק והיעילות של הזיהוי החיסוני.

קומפלקס MHC class I, עם הפפטיד שמוצג על פני התא המודבק או הסרטני, כולל שני מרכיבים עיקריים: האחד הוא MHC Class I, חלבון שנמצא על פני כמעט כל תאי הגוף ובנוי משרשרת α (אלפא) גדולה החוצה את הממברנה, והשני הוא β2-microglobulin, חלבון קטן שמייצב את המבנה. יחד הם יוצרים חריץ שבו אפשר להציג פפטידים - קטעי חלבונים שמקורם בתוך התא, למשל חלבון ויראלי או חלבון שעבר מוטציה.

הפפטיד יושב ב-MHC-I. קולטן TCR מזהה את הפפטיד שבתוך MHC-I. בשלב הבא הקו-רצפטור (קולטן) CD8 נקשר לחלק אחר של אותו MHC-I, לא לפפטיד. הקומפלקס הוא MHC-I והפפטיד שעליו TCR ו-CD8 עובדים יחד, כל אחד בנקודה אחרת.

החיבור של TCR ו-CD8 מחזק את הזיהוי ומייצב את הקשר, וכך תא ה-T הציטוטוקסי מופעל בצורה מדויקת יותר.

## מבנה
החלבון מורכב משתי שרשראות חלבונים - α ו-β - שניהם ממשפחת על של אימונוגלובולינים (immunoglobulin superfamily). מולקולת CD8 נקשרת לדומיין 3α של חלבון MHC סוג 1. קשר זה שומר על הקשר שבין תא T ציטוטוקסי לתא המטרה המיועד להרג או לתא מציג אנטיגן מקצועי, בייחוד תא דנדריטי. CD8 נמצא גם על תאים דנדריטיים ועל תאי NK, אם כי הוא פחות נפוץ עליהם.

## תפקיד
על פני תא T נמצא הקולטן TCR ולצידו קומפלקס החלבונים CD3 ו-ζ (zeta, CD247). לחלבוני CD3 ולשרשראות ζ יש זנבות ציטופלסמה המכילים אזורי ITAM, רצפים שאפשר לזרחן אותם.

TCR נקשר לקומפלקס MHC class I המציג פפטיד, ובמקביל הקו-רצפטור CD8 נקשר לאזורי α2 ו-α3 של אותו MHC, ואז מופעל האנזים Lck, שהוא טירוזין-קינאז הקשור לצידו הפנימי של CD8. לאחר הפעלתו, Lck מזרחן את ה-ITAMs שבזנבות הציטופלסמטיים של חלבוני CD3 ושל שרשראות ζ. הזרחון של ה-ITAMs מאפשר לחלבון האיתות ZAP-70 להיקשר אליהם. לאחר ש-ZAP-70 נקשר, Lck מזרחן גם אותו וכך ZAP-70 הופך פעיל. ה-ZAP-70 שהוא עכשיו פעיל, מזרחן חלבוני איתות נוספים (ביניהם LAT וכן SLP-76, ובהמשך גם אנזימים ובהם PLC-γ1 וחלבוני small G-proteins. שרשרת האיתות הזו מובילה להפעלת תא ה-T ולסינתזה של מולקולות אפקטוריות הגורמות להרג התא המודבק או הסרטני.

קטגוריה:ערכים שבהם תבנית בריטניקה אינה מתאימה
קטגוריה:חלבונים
קטגוריה:מערכת החיסון
אוביידו

ממוזער|שמאל|קתדרלת סן סלבדור
**אוביידו** (באסטורית: **Uviéu**, בספרדית: **Oviedo**, בלטינית: **Ovetus**) היא עיר הבירה של הקהילה האוטונומית אסטוריאס בצפון ספרד.

## היסטוריה
בשנת 761 הקימו הנזירים מקסימו ופרומסטנו את העיר על גבעה במרכז אסטוריאס. ההתיישבות במקום החלה לאחר בניית כנסייה קטנה שהוקדשה לקדוש ויסנטה.

המלך פרולה הראשון, הרביעי בשושלת מלכי אסטוריאס, היה הפטרון הראשון של העיר ובנה בה ארמון וכנסייה. למרות זאת, חייבת אוביידו לאלפונסו השני (791-842) את הפיכתה לעיר בירה ולמושב המלוכה. הוא העביר לעיר את בית המשפט מפרביה, סלל את הדרך לסנטיאגו דה קומפוסטלה ובנה בה את קתדרלת סן סלבדור.

בתקופה זו הפכה העיר למרכז אדריכלות מקורית ומיוחדת; מין שילוב של אדריכלות גותית, רומאית ונורדית, שהגיעה לשיא תפוצתה בתקופת שלטונו של רמירו הראשון. רמירו היה הפטרון של פרויקטים מיוחדים רבים, שכיום הפכו לסמליה של אוביידו.

העברת חצר המלוכה ללאון לאחר מותו של אלפונסו השלישי, מלך אסטוריאס הפחיתה את חשיבות העיר, עיקר חשיבותה היה בשימור שאריות הקתדרלה ולצליינים שעברו בה לביקור בקתדרלה בדרך לסנטיאגו דה קומפוסטלה. בימי הביניים אוביידו התפתחה וחומותיה נבנו.

בעיר התקיימה קהילה יהודית שהגיעה לקיצה עם גירוש ספרד בשנת 1492. לאחר הגירוש נכללה אוביידו בחקירה מלכותית שעסקה בהברחה של רכוש יהודי אל מחוץ לגבולות המדינה.

בערב חג המולד בשנת 1512 פרצה בה שרפה שהרסה חלקים נרחבים מהעיר. במאה ה-16 נבנה מוביל המים המרכזי של העיר.

במאה ה-17 ייסד פרננדו דה ולדז סאלאס את אוניברסיטת אוביידו בתור מכללה לאמנויות, וכתוצאה מכך התרחבה העיר רבות. במאות הבאות המשיכה העיר להתרחב; במאה ה-18 נבנו בה ארמונות, במאה ה-19 גדלה בה התעשייה והחלו להיבנות הפרברים. במאה ה-20 התפתחה אוביידו מסחרית ומנהלית.

## אתרים
*קתדרלת סן סלבדור שנבנתה ב-1388 על שרידי הקתדרלה הקודמת מהמאה השמינית. בקתדרלה נשמר הסודריום מאוביידו.
*קמרה סנטה דה אוביידו, משנת 802. נמצא בתוך הקתדרלה. מוכר כאתר מורשת עולמית.
*היכל סנטה מריה דל נרנקו, מהמאה התשיעית. ביתן ציד שבנה המלך רמירו הראשון. אתר מורשת עולמית.
*סן מיגל דה לילו, כנסייה קטנה מהמאה התשיעית. אתר מורשת עולמית.
*בזיליקת סן חוליאן דה לוס פרדוס. אתר מורשת עולמית.
*לה פונקלדה, מהמאה התשיעית. אתר מורשת עולמית.
*אוניברסיטת אוביידו שנבנתה ב-1604 ונחנכה ב-21 בספטמבר 1608.
*בניין העירייה (קסה קונסיסטוריאל), משנת 1662.
*קפלת לה בלסקידה, מהמאה ה-13. מוקדשת לבתולת התקווה.

## ספורט
קבוצת הכדורגל של העיר היא ריאל אוביידו. קבוצת הכדורסל היא "דומו רזידנקאל אוביידו".

קבוצת הכדורגל ריאל אוביידו שיחקה שנים רבות מאוד בליגה הספרדית הראשונה אך בתחילת שנות האלפיים הידרדרה הקבוצה במורד הליגות עד הליגה הרביעית בספרד, כיום הקבוצה משחקת בלה ליגה.

אוביידו היא מקום הולדתו של נהג המרוצים פרננדו אלונסו, אשר זכה בעבר באליפות הפורמולה 1 עם קבוצת רנו, אשר צבעיה מתאימים לצבעי דגל העיר, כחול וצהוב.

## תרבות
* העיר משמשת כאחד האתרים המרכזיים בסרט "ויקי כריסטינה ברצלונה" של וודי אלן.

## ערים תאומות
* 
* 
* 
* 
* 
* 
* 
* 
* 
* 

## קישורים חיצוניים

* 
* אתר העיר הרשמי
* תמונות מאוביידו
* אוניברסיטת אוביידו
* 

## הערות שוליים

*
קטגוריה:ספרד: אתרי מורשת עולמית
קטגוריה:אסטוריאס: ערים
קטגוריה:קהילות אוטונומיות של ספרד: ערי בירה
י"ב בחשוון

פרשת בר המצווה של ילד שנולד בי"ב חשוון היא פרשת וירא, אם בר המצווה חל בשנה המתחילה בימים שני, שלישי או חמישי, או פרשת לך לך אם בר המצווה חל בשנה המתחילה בשבת.

## חגים ומועדים
* יום הזיכרון ליצחק רבין

## אירועים היסטוריים
[[תמונת פגישת הרצל עם קיסר גרמניה|שמאל|ממוזער|200px]]
* ה'מ"ו – עלילת דם במינכן, יהודים רבים נרצחו על קידוש השם
* ה'נ"ט – יהודי היילברון נרצחו בטבח כחלק מפרעות רינדפלייש
* ה'תרנ"ט – בנימין זאב הרצל, "חוזה המדינה", ביקר בירושלים ונפגש עם הקיסר הגרמני וילהלם השני ליד מקוה ישראל, במטרה לקדם את רעיון "ארץ ישראל ליהודים"
* ה'תשי"ב – חברת האוטובוסים אגד מוקמת ממספר חברות תחבורה
* ה'תש"ן – איחוד גרמניה: נפילת חומת ברלין 
* ה'תשנ"ו – נרצח ראש ממשלת ישראל, יצחק רבין
שמאל|ממוזער|150px|יצחק רבין
* ה'תשס"ד – חשיפת "פרשת רמדיה": משרד הבריאות מודיע כי הגורם לתחלואה הקשה והמסתורית של תינוקות ברחבי הארץ הוא מחסור בתיאמין (ויטמין B<sub>1</sub>) בתחליף החלב הצמחי של חברת רמדיה

## נולדו
* ה'תר"ד – חיים פרס, חוקר הלשון העברית וממחיי השפה, עורך כתב העת הירושלמי שערי ציון. (נפטר בכ"ט באדר א' ה'תרנ"ד)
* ה'תרל"א – לורד הרברט לואיס סמואל, הנציב העליון הראשון של בריטניה בארץ ישראל (נפטר ב-ה'תשכ"ג)
* ה'תרע"ה – רבי משה טייטלבוים, האדמו"ר של חסידות סאטמר (נפטר ב-ה'תשס"ו)
* ה'תרמ"א – זאב ז'בוטינסקי, ראש בית"ר, מצביא האצ"ל ונשיא הצה"ר (נפטר ב-ה'ת"ש)
* ה'תשט"ז – ביל גייטס, יזם אמריקאי שנחשב לאדם העשיר בעולם
* ה'תשי"ב – פיני גרשון, כדורסלן ומאמן כדורסל ישראלי

## נפטרו
* ה'תקמ"ט – רבי זאב וולף קיציס ממז'יבוז', תלמיד הבעל שם טוב.
* ה'תרכ"ו – רבי נחום לעווי משאדיק, רב בשאדיק שבפולין וראש כולל פולין בירושלים.
* ה'תרל"ה – אברהם גייגר, ממייסדי היהדות הרפורמית ואבות חכמת ישראל, ראש בית המדרש הגבוה למדעי היהדות. (נולד בכ' באייר ה'תק"ע)
* ה'תרע"ג – יואל משה סלומון, שד"ר ועיתונאי בן היישוב הישן, ממובילי היציאה מן החומות וממייסדי נחלת שבעה ופתח תקווה. (נולד בי"ח באדר ה'תקצ"ח)
* ה'תרע"ט – הרב משה הלברשטאם משינאווא. (נולד ב-ה'תר"ב)
* ה'תשנ"ב – הרב יהודה צדקה, ראש ישיבת פורת יוסף ורב בולט במגזר החרדי-ספרדי, ממקימי רשת החינוך מעיין החינוך התורני. (נולד ב-ה'תר"ע)
* ה'תשנ"ו – נרצח יצחק רבין, ראש ממשלת ישראל והרמטכ"ל השביעי של צבא ההגנה לישראל. (נולד בא' באדר ה'תרפ"ב)
* ה'תשע"ב – שמואל בן ארצי, סופר, משורר ואיש חינוך, אביה של אשת ראש ממשלת ישראל שרה נתניהו וחמיו של ראש ממשלת ישראל בנימין נתניהו. (נולד בי"ד בטבת ה'תרע"ה)

----
* י"א בחשוון – י"ג בחשוון
* חשוון

## הערות שוליים

ב12
י12
י' באייר

## חגים ואירועים החלים ביום זה
[שמאל|ממוזער|250px|[שלט רחוב המאזכר את י' באייר, כיום הפטירה של עלי הכהן. השלט ניצב בשילה, המקום בו הוא פעל ונפטר]]

* היום העשרים וחמישה של ספירת העומר (לפי הלוח העברי הקבוע)
* על פי מגילת תענית בתרא והשולחן ערוך, ראוי להתענות, מפני שלוש צרות: "מת עלי, ושני בניו, ונשבה ארון ה' "
* יום הרצל

## אירועים היסטוריים ביום זה
* על פי המסורת, תבוסת ישראל בקרב אבן העזר. בקרב זה נהרגו "שלושים אלף רגלי", בהם חפני ופינחס, שני בני עלי הכהן, ונשבה ארון הברית על ידי הפלשתים. בהיוודע לעלי הכהן גודל האסון, נפל מכיסאו, שבר את מפרקתו ומת.
** הרב שמואל קרויזר-ירושלמי קבע שתאריך זה הוא גם יום חורבן משכן שילה.
** לציון אירועים אלה, מתקיים (מאז שנת ה'תשע"ה), כנס לימוד תורה בשילה. כמו כן, מתקיים הילולה בציון קברו של עלי הכהן, סמוך לשילה הקדומה.
* ה'תש"ח – מלחמת העצמאות – כוח פלמ"ח בפיקוד דוד אלעזר פורץ לרובע היהודי בירושלים דרך שער ציון.

## נולדו
* ה'תר"ך – בנימין זאב הרצל, חוזה המדינה ומייסד הציונות (נפטר בה'תרס"ד)
* ה'תרכ"ד – נתן בירנבוים, הוגה דעות יהודי אוסטרי (נפטר בה'תרצ"ז)
* ה'תרל"ד – רבי בנציון הלברשטאם, האדמו"ר השני מבאבוב ומקים רשת ישיבות עץ חיים בגליציה.
* ה'תש"ט – בילי ג'ואל, מוזיקאי וזמר אמריקאי ממוצא יהודי
* ה'תשי"ב – משה גפני, יו"ר סיעת דגל התורה וח"כ.

## נפטרו
* עלי הכהן ושני בניו ()
* ד'תתס"ג – הרי"ף (רבי יצחק אלפסי), ראש ישיבה בצפון אפריקה ובספרד ומגדולי פוסקי ההלכה הראשונים, נודע בשל חיבורו הלכות רב אלפס. (נולד בד'תשע"ג)
* ה'תמ"א – רבי משה בן אברהם מגזע צבי, מחבר "תפארת למשה".
* ה'תקנ"ב – רבי יוסף תאומים, מחבר "פרי מגדים" על ה"שולחן ערוך"
* ה'תקע"ד – אליקים בן אברהם, רב, פילוסוף ומקובל יהודי־אנגלי
* ה'תרל"ד – רבי יצחק יהודה יחיאל ספרין, האדמו"ר מקומרנא
* ה'תרמ"ב – רבי דוד טברסקי מטולנה, אבי חסידות טולנה.
* ה'תרע"ו – שלום עליכם, מגדולי הסופרים ביידיש
* ה'תרפ"ה – הרב יהודה ליב גורדין, הגאון מלומז'ה
* ה'תש"ד – יצחק קצנלסון, משורר בלארוסי יהודי, נרצח באושוויץ
* ה'תש"ה – הרב צבי הירש הורוביץ, רב בדרזדן שבגרמניה ומחוקרי התלמוד ירושלמי (נולד ב-ה'תרל"ב)
* ה'תשכ"ה – הרב יצחק אייזיק קרסילשציקוב, מחבר הפירוש "תבונה" על תלמוד ירושלמי
* ה'תשס"ד – שמעון אבן, מחלוצי מדעי המחשב בישראל
* ה'תשס"ה – בתיה גור, סופרת ישראלית (נולדה ב-ה'תש"ז)
* ה'תשע"ח – הרב חיים ישעיהו הדרי, ראש הישיבה הראשון של ישיבת הכותל במשך למעלה משלושים שנה ולאחר מכן כיהן כנשיא הישיבה (נולד ב-ה'תרצ"ד)
----
* ט' באייר – י"א באייר
* אייר

## קישורים חיצוניים

## הערות שוליים

ח10
י10
עבקנה

**עבקנה** (שם מדעי: *Arundo*) הוא סוג במשפחת הדגניים.

## מאפיינים ושימוש
העבקנה הוא עשבוני רב שנתי גבוה, גבעוליו ארוכים – עד כ־8 מטרים, חלולים, קשים וגמישים, בדרך כלל אינם מסתעפים. הגבעול מחולק לפרקים ארוכים – כ־50 ס"מ. עובי הגבעולים 3–5 ס"מ. העלים ארוכים מאוד, רחבים בבסיסם, ומשם צרים והולכים בהדרגה. סידורם דו צדדי סימטרי, והם צומחים כלפי מעלה ולא נופלים לצדדים. בין יוני לדצמבר, בקצות הגבעולים צומחת תפרחת בצורת מכבד, אורכו כ־50 ס"מ, רוחבה כ־10 ס"מ. הזרעים מכוסים במוצים שעירים, ומופצים על ידי הרוח. שורשי העבקנה בנויים מפרקים קצרים ומעובים, והם עקומים ומפותלים.

מגבעולי העבקנה הקשיחים מיוצרים עלים, המהווים חלק חשוב ברוב כלי הנגינה ממשפחת כלי הנשיפה מעץ, ביניהם סקסופון, קלרינט, אבוב, בסון וחמת חלילים.

## תפוצה
תפוצתו של העבקנה כלל עולמית, והוא מצוי בסמוך למקווי מים. העבקנה רגיש יחסית להצפה, ולכן אין הוא צומח על גדות נחלים המוצפות לעיתים קרובות כמו הקנה, אלא בריחוק מהאזור המוצף.

### מינים בישראל
* עבקנה שכיח (A. donax), נפוץ בנחלי רמת הגולן, בקעת הירדן ומדבר יהודה.
* עבקנה נדיר (A. pliniana), הנפוץ באזור השרון.

## קישורים חיצוניים

ממוזער|ימין|200px

קטגוריה:טקסונים שתוארו בידי קארולוס לינאוס
קטגוריה:צמחים שתוארו ב-1753
קטגוריה:דגניים
סמל קריית הוותיקן

**סמל קריית הוותיקן** הוא מגן אדום, שעליו שני מפתחות המונחים בצורת צלב אלכסוני (סאלטייר) ומעליהם כתר. הסמל משמש את האפיפיור, את הקוריה ואת קריית הוותיקן.

המפתחות מסמלים את מפתחות גן העדן של פטרוס, אותן קיבל מישו. צבעי המפתחות, האחד זהב והשני כסף, מסמלים את הכוח שניתן לכנסייה הנוצרית לקרב ולהרחיק. הצלב המוזהב בראש הכתר מסמל את צליבת ישו. הכתר האפיפיורי (הטיארה) מסמל את שלושת תפקידי האפיפיור:
# הרועה הראשי של צאן מרעיתו – הקהילה הנוצרית.
# המורה העליון של עיקרי הדת הנוצרית.
# כהן הדת העליון של הכנסייה הנוצרית.

## קישורים חיצוניים

קטגוריה:קריית הוותיקן: סמלים לאומיים
ותיקן
ותיקן
אבא קונסטנטין שפירא

**אַבָּ"א (אָשֵׁר בֶּן אֵלִיָּהוּ) קוֹנְסְטַנְטִין אָלֶכְּסַנְדְרוֹבִיץ' שַׁפִּירָא** (היגוי: שפירוֹ; ברוסית: **Константин Александрович Шапиро**; 1839 – 1900) היה צלם ומשורר עברי רוסי יהודי מומר.

## קורות חיים
נולד בגרודנו שבאימפריה הרוסית. קיבל השכלה תורנית. בבית המדרש התחבר עם אברהם שלום פרידברג, חברות שהחזיקה מעמד עד מותו. שפירא התוודע לספרות חולין וניסה לכתוב שירה. אביו שגילה זאת הענישו בחומרה, ולכן ברח מהבית, עזב את מנהגי הדת והפך למשכיל. לצורך פרנסה למד צילום, שהה זמן מה בווינה, וכששמע על משרת צלם בסנקט פטרבורג, מיהר לשם, אולם עד שהגיע המשרה אוישה. לאחר תקופה שבה היה מובטל התקבל לעבודה אצל צלם יהודי, וכעבור כשנתיים שבהן התפרסם, הפך לצלם עצמאי. במהלך התקופה, כאשר חלה וחשש שקצו קרב, המיר בהשפעת בת-זוגו הנוצרייה את דתו, אולם שמר על קשר עם היהדות והיהודים, ובביתו התארחו סופרים ואנשי רוח רוסים ויהודים.

נולדו לו שני בנים שהוטבלו בינקותם. נפטר בסנקט פטרבורג ונקבר כנוצרי בכפר שממנו באה אשתו. הוריש חלק ניכר מרכושו לטובת "הוועד האודסאי", שתמך במושבות העלייה הראשונה.

שיריו שייכים לזרם "שירת חיבת ציון" הציוני, שירה עברית הממוקמת בין "ההשכלה" ו"התחייה".

משיריו הידועים: "בשדמות בית לחם" ו"קבר רחל" (על רחל אמנו).

## לקריאה נוספת
* ק"א שפירא, **שירים נבחרים**; עם תמונתו ומאמר ע"ד תולדותיו וערכו הספרותי מאת יעקב פיכמאן, ורשה: תושיה, תרע"א 1911.
* חיים תורן, 'אבא קונסטנטין שפירא: מונוגרפיה', **[[מאזנים (כתב עת)|מאזנים]]** יז (תש"ד), 143–151.
* אלחנן אינדלמן, 'הדמות הטראגית של המשורר העברי קונסטאנטין אבא שפירא (לרגל מלאת מאה שנים לפרסום שיריו הראשונים)', **[[הדאר]]** נו (תשל"ז 1977), 214–215.
* שלמה הראל, 'על יסוד ה"חזרה (בתשובה)" כעקרון סטרוקטורלי וכתבנית אידאית ב"מחזיונות בת עמי" לק"א שפירא', **[[מחקרי ירושלים בספרות עברית]]** ו (תשמ"ד), 47–60. 

## קישורים חיצוניים

* 
* 
* 
* 
* 
* 
* ישורון קשת, על קונסטאנטין א. שפירא, **[[מולד (כתב עת)|מולד]]** ו (תשל"ה), 503–505
* 
* קונסטנטין אלכסנדרוביץ' שפירא, באתר Photographer.ru 
* בשדמות בית לחם בביצוע יהורם גאון, באתר MOOMA
* 

## הערות שוליים

קטגוריה:גרודנו: אישים
קטגוריה:יהודים מומרים רוסים
קטגוריה:משוררים כותבי עברית
קטגוריה:ראשוני הציונות
קטגוריה:משכילי רוסיה
קטגוריה:סופרי תקופת התחייה
קטגוריה:צלמים יהודים רוסים
קטגוריה:משוררים יהודים רוסים
קטגוריה:סופרים יהודים רוסים
קטגוריה:רוסים שנולדו ב-1839
קטגוריה:רוסים שנפטרו ב-1900
קטגוריה:יהודים שהתנצרו
סרטי וולט דיסני

280px|ממוזער|הלוגו שמוצג בפתיח של כל הסרטים שמופקים על ידי החברה משנת 2022 ואילך
**סרטי וולט דיסני** (באנגלית: **Walt Disney Pictures**) היא חברת הפקת סרטים אמריקאית וחברת בת של אולפני וולט דיסני, אשר נמצאת בבעלות חברת וולט דיסני. החברה משמשת כחברת הבת העיקרית של אולפני וולט דיסני שמפיקה סרטי לייב אקשן באורך מלא וסרטי אנימציה באורך מלא תחת המותג דיסני. אולפני החברה ממוקמים בעיר ברבנק שבקליפורניה.

סרטי האנימציה שמופקים על ידי אולפני ההנפשה של וולט דיסני ואולפני פיקסאר נחשבים גם לסרטים שהופקו על ידי חברת סרטי וולט דיסני.

חברת ההפצה סרטי אולפני וולט דיסני מפיצה ומשווקת את כל הסרטים שמופקים על ידי חברת סרטי וולא דיסני.

## היסטוריה
דיסני החלה להפיק סרטי לייב אקשן במהלך שנות ה-50 של המאה ה-20. חטיבת הפקת סרטי הלייב-אקשן של דיסני הפכה ל"חברת סרטי וולט דיסני" בשנת 1983 כחלק מתהליך הארגון מחדש של פעילות האולפנים של דיסני.

חברת סרטי וולט דיסני היא כיום אחת מחמש חברות הבת של אולפני וולט דיסני אשר ממוקדות ביצירת סרטי לייב אקשן, לצד אולפני מארוול, אולפני לוקאס פילם, אולפני המאה ה-20 ו־Searchlight Pictures.

## סרטי החברה שזכו להצלחה המסחרית הגדולה ביותר
חברת סרטי וולט דיסני הפיקה לאורך השנים כמה מהסרטים המצליחים ביותר מבחינה מסחרית בתולדות הקולנוע.

חמשת סרטי הלייב אקשן של החברה שגרפו מעל למיליארד דולרים בקופות ברחבי העולם הם: שודדי הקאריביים: תיבה של איש מת (2006), אליס בארץ הפלאות (2010), שודדי הקאריביים: זרמים זרים (2011), היפה והחיה (2017) ואלאדין (2019).

חמשת סרטי האנימציה של החברה שגרפו מעל למיליארד דולרים בקופות ברחבי העולם הם: צעצוע של סיפור 3 (2010), לשבור את הקרח (2013), זוטרופוליס ולמצוא את דורי (שניהם יצאו לאקרנים ב-2016), משפחת סופר-על 2 (2018), צעצוע של סיפור 4, מלך האריות, לשבור את הקרח 2 (שלושתם יצאו לאקרנים ב-2019), והקול בראש 2 (2024).

שודדי הקאריביים היא סדרת הסרטים שהופקה על ידי החברה אשר זכתה להצלחה המסחרית הגדולה ביותר - חמשת הסרטים בסדרה גרפו לאורך השנים בסך הכל מעל ל-4.5 מיליארד דולרים בקופות ברחבי העולם.

## ראו גם
* ערכי סרטים שהופקו על ידי חברת סרטי וולט דיסני

## קישורים חיצוניים

* 

## הערות שוליים

*
קטגוריה:חברות אמריקאיות להפקת סרטים
לקסיגרמה

בבלשנות, **לקסיגרמה** הוא מונח מקביל למונח לקסמה, אך בעוד לקסמה משמש בתיאור שפות טבעיות, המונח לקסיגרמה משמש בתיאור סוג מסוים של שפות מתוכננות. שני המונחים הללו קרובים למונח מילה.

לקסיגרמה היא בעצם סוג של לוגוגרמה. מדובר בסמל המייצג מושג לשוני כלשהו, שבשפה מדוברת היה מבוטא באמצעות מילה. בעוד לוגוגרמות עשויות להיות איקוניות, כלומר לשקף את המושג בצורה גרפית, לקסיגרמות הן תמיד שרירותיות, ולעולם אינן איקוניות. מבחינה זאת לקסיגרמות דומות מאוד למילים בשפה מדוברת, או בכתב אלפביתי - כשם שאין קשר חזותי או קולי בין מילה לבין המושג שהיא מייצגת (ברוב המקרים מדובר ברצף צלילים או שרטוטים שאינם דומים לעצם או למושג שהם מתייחסים אליו), כך אין קשר חזותי בין הלקסיגרמה למושג שהיא מייצגת. לקסיגרמות הן תמיד סמלים חזותיים - שרטוט או תמונה - ואין להן ביטוי קולי.

שפת לקסיגרמות פותחה באוניברסיטה של ג'ורג'יה (Georgia State University) בארצות הברית, כשפה מתוכננת (חיקוי של שפה טבעית). המטרה הייתה ליצור שפה שתוכל לשמש את הבונובו - קוף אדם, שדומה מאוד לבן אדם, אך אינו מסוגל להפיק קולות האופייניים לשפה אנושית. השפה פותחה במסגרת ניסוי בלשני שבו ניסו ללמד בונובו לדבר באמצעות מקלדת שעל כל מקש שלה הוטבעה לקסיגרמה. הקשה על מקש שעליו מוטבעת לקסיגרמה מקביל להגיית מילה בשפה מדוברת. סדר ההקשות כפוף לחוקים תחביריים הדומים לחוקי התחביר הקובעים את אופן צירוף המילים למשפטים בשפות המדוברות.

## ראו גם
* לוגוגרמה
* אידאוגרמה
* מילה (בלשנות)
* מורפמה
* גרפמה
* ניסויים בלשניים בקופי אדם
* קנזי
* שפה מתוכננת

## קישורים חיצוניים

* שפת הלקסיגרמות של אוניברסיטת ג'ורג'יה

קטגוריה:בלשנות
אלוגרפט

**אלוגרפט** הוא רקמת תאים או איבר מושתלים שנלקחו מתורם מאותו המין, אך שאינו קשור גנטית לנתרם. ברובן המוחלט של השתלות איברים ורקמות נעשה שימוש באלוגרפטים. 

רקמת תאים או איבר מושתלים שנלקחו מגוף הזהה לחלוטין מבחינה גנטית לזה של הנתרם נקראים **איזוגרפט**. השתלה של רקמה ממקום אחד לאחר באותו הגוף, כמו השתלת עור, נקראת **אוטוגרפט**. איבר מושתל הנלקח מתורם ממין אחר נקרא השתלה שלא מבן-מינו או קסנוגרפט.

אלוגרפטים וקסנוגרפטים יזוהו על ידי מערכת החיסון של הנתרם כגופים זרים ולכן יותקפו על ידה בתהליך הנקרא דחייה. תהליך זה אינו מתרחש באוטוגרפטים ואיזוגרפטים למרות שבהשתלות שבין תאומים זהים נעשה שימוש בחומרים המדכאים את מערכת החיסון למקרה שאין התאמה גנטית מוחלטת ביניהם.

## ראו גם
*השתלת איברים
*השתלה שלא מבן-מינו

קטגוריה:השתלת איברים
דגל קווינסלנד

**דגל קווינסלנד** הוא הדגל הרשמי של מדינת קווינסלנד שבאוסטרליה. הדגל עוצב על ידי ויליאם המאנט (William Hemmant), מזכיר המושבה ומנהל אוצר המושבה בשנת 1876, ואומץ על ידי ממשלת המושבה באותה שנה.

הדגל הוא נס כחול שבמרכזו עיגול לבן שעליו צלב מלטה ובמרכזו כתר קיסרי.

## דגלים קודמים
הדגל הראשון של קווינסלנד אומץ בשנת 1870 דגל זה היה נס כחול בריטי שעליו פרופיל המלכה ויקטוריה על עיגול כחול וסביבה המילה "Queensland" באותיות מוזהבות על קלף לבן.

בשנת 1876 אימצה המדינה דגל אחר - מאחר שהיה קושי עם ציור הדגל הקודם. במקום פרופיל המלכה הוחלט להציב על עיגול כחול את הכתר הקיסרי של המלכה. הכתר הוחלף עם עלייתו של אדוארד השביעי לשלטון, בכתר בית טיודור, וגווני צלב מלטה שבראש הכתר שונו מכחול לתכלת.

הכתר הנוכחי שמצוי בסמל משנת 1953 מתבסס על כתר אדוארד הקדוש. הכתר הקיסרי הוחלף בכתר המלכותי לבקשת המלכה אליזבת השנייה.

## ראו גם
* דגל אוסטרליה
* סמל קווינסלנד
* דגלי אוסטרליה

## קישורים חיצוניים

*
* קווינסלנד באתר Ausflag 
* 

קטגוריה:קווינסלנד: סמלים לאומיים
קווינסלנד
קווינסלנד

קווינסלנד
קווינסלנד
ליגת העל הסעודית

**ליגת העל הסעודית** או בשמה הרשמי **גביע הליגה המקצועני על שם הנסיך [[מוחמד בן סלמאן אאל סעוד|מוחמד בן סלמאן]]** (בערבית: **دوري الأمير محمد بن سلمان للمحترفين**; בקיצור **ליגת MBS**), היא ליגת הכדורגל הבכירה בערב הסעודית. הליגה הוקמה בשנת 1976. הקבוצה בעלת מספר האליפויות הרב ביותר היא אל-הילאל שזכתה ב-18 אליפויות. שמה עד 2007 היה "גביע ליגת האפוטרופוס של שני המסגדים הקדושים", ומאז קרוי על שם יורש העצר הסעודי. הליגה גם הייתה קרויה בעבר "ליגת הפרו הסעודית" (בקיצור **SPL**), כשכיום הליגה נודעת גם בשם **RSL** מטעמי חסות.

ליגה מנוהלת על ידי הפדרציה הכדולרל של ערב הסעודית, החברה בקונפדרציית הכדורגל של אסיה (AFC). בהתאם לדירוג של AFC לשנת 2025 הליגה מדורגת במקום הראשון. בהתאם לכך היא  זכאית לשלוח 3 נציגים לליגת האלופות האסייתית עילית ונציג לליגת האלופות האסייתית השנייה.

## היסטוריה
עד לשנות ה-50 המאוחרות, הכדורגל בערב הסעודית אורגן על בסיס מקומי-אזורי, כאשר הטורניר הלאומי היחידי היה גביע המלך (הגביע הסעודי). ב-1957, התחרות הראשונה ברמה הארצית שהתקיימה וכללה קבוצות ממרכז, מערב, מזרח, ודרום סעודיה היו הליגות המקומיות שבעצם היוו שלב מוקדמות לגביע המלך הסעודי. הקבוצה המנצחת בגביע הסעודי הייתה בעצם האלופה הלאומית ונחשבה לקבוצה הכי טובה בסעודיה.

ב-1981 הוחלט על הגדלת מספר הקבוצות בליגה, וכמו כן לייסד ליגה שנייה. התחרות בעונת 1981/1982, שנקראה גם "ליגת הדירוג" כללה 18 קבוצות, כאשר שמונה הקבוצות הראשונות ייסדו את הליגה הראשונה ועשר הקבוצות שסיימו במקומות התחתונים ירדו לליגת המשנה. בעונת 1984/1985 מספר הקבוצות בליגה הוגדל ל-12 קבוצות.

ב-1990 הוחלט על רפורמה במערכת הליגות, ולהכניס מקצוענות לליגה זו. נוסדה ליגה חדשה בשם "**גביע ליגת האפוטרופוס של שני המסגדים הקדושים**", שבתחילה הייתה תחרות בעלת שני שלבים. בשלב הראשון היו כל הקבוצות נפגשות אחת עם השנייה פעמיים, בבית ובחוץ. לאחר מכן 4 הקבוצות המדורגות במקומות 1-4 המשיכו לשלב גמר נוקאאוט, שנקרא "ריבוע הזהב". הקבוצות הורשו להחתים שחקנים על חוזים מקצוענים - מה שהפך את הליגה לחצי-מקצוענית..

בשנת 2007 הפכה הליגה למקצוענית לחלוטין. נכון לעונת 2023/2024 הליגה כוללת 18 קבוצות.

החל מסוף 2022 וביתר שאת מאז 2023, הליגה הסעודית החלה להציע סכומי עתק לבכירי כוכבי הכדורגל בעולם. הראשון שהגיע לליגה היה כריסטיאנו רונאלדו, ובקיץ 2023 החלו להגיע לליגה שחקנים בכירים נוספים מאירופה, כאשר המוכרים שבהם הם ניימאר וכרים בנזמה. נעשו ניסיונות להביא גם את ליאו מסי, וקיליאן אמבפה תמורת סכומי כסף גדולים, אך אלו סירבו.

## מתכונת הליגה
נכון לעונת 2025/2026, משתתפות בליגה 18 קבוצות. התחרות כוללת 34 מחזורים בשיטת משחק בית/משחק חוץ. עונת המשחקים נערכת מספטמבר עד יולי.

על ניצחון מוענקות 3 נקודות ועל תיקו נקודה בודדת.

קבוצה יכולה לכלול עד 10 כדורגלנים זרים כאשר לא יותר מ-8 יכולים להיות כלולים בהרכב המשחק. 

הקבוצה המסיימת במקום הראשון מוכתרת כאלופת ערב הסעודית ומעפילה לליגת האלופות האסייתית עילית עם 2 קבוצות נוספות. קבוצות שסיימו את העונה במקומות ה-17 ו-18 יורדות לליגת המשנה – "הליגה הראשונה". קבוצה שסיימה במקום ה-16 משתתפת במשחקי מבחן נגד הקבוצה מליגת משנה.

## מועדונים
קבוצות הליגה לעונת 2025/2026

## אלופות הליגה לפי עונות
* קבוצה המסומנת ב**כתב מודגש** זכתה בגביע הסעודי באותה העונה והשלימה דאבל מקומי.

## אליפויות לפי קבוצות

## קישורים חיצוניים

* 

* נתונים מאתר rsssf
* נתונים מאתר globalsport
* נתונים מאתר transfermarkt
* נתונים מאתר soccerway

קטגוריה:תחרויות כדורגל בערב הסעודית
סעודיה
ליגת העל הכוויתית

**ליגת העל הכוויתית** נקראת מסיבות מסחריות גם **STC פרימייר ליג** היא ליגת הכדורגל הבכירה בכווית. הליגה הוקמה בשנת 1961, והזוכה הראשונה בתואר הייתה אל-ערבי . שיאנית הזכיות היא אל-כווית.

ליגה מנוהלת על ידי פדרציה הכדורגל של כווית שהיא החברה בקונפדרציית הכדורגל של אסיה (AFC). בהתאם לדירוג של AFC נכון לשנת 2025 הליגה מדורגת במקום ה-21. בהתאם לכך היא זכאית לשלוח נציג לליגת האלופות האסייתית השנייה.

## היסטוריה
התיעודים הראשונים לליגה כלשהי היא ליגה שהתקיימה במשך 8 שנים ללא הכרה רשמית (מ-1951 ועד 1959), בה שיחקו קבוצות שלא נרשמו תחת ההתאחדות.

הליגה הכיוותית לכדורגל התחילה רשמית בעונת 1961/1962, ובעונה הראשונה השתתפו 8 קבוצות (ביניהן: אל-ערבי, אל-קדיסיה, אל-כווית, קבוצת הכדורגל של תיכון קיפאן, קבוצת הכדורגל של בית הספר שוויקה, קבוצת הכדורגל של המכללה התעשייתית, וקבוצת הכדורגל של המשטרה הכוויתית). אל-ערבי זכתה באליפות הראשונה של ליגה זו ללא הפסד. בעונת 1965/1966 הוסרו מהליגה קבוצות הכדורגל של בתי הספר, וקבוצות חדשות הצטרפו במקומם: אל-שלמיה, אל-פאחאהיל, ואל-שבאב.

בשנות ה-70 ובשנות ה-80 שלטו בליגה בעיקר "שלוש הגדולות": אל קדיסיה, אל-ערבי ואל-כווית, למעט אל-שלמיה שזכתה ב-1980/1981, קאזמה שזכתה ב-2 אליפויות באמצע שנות ה-80, ואל ג'אהרה שזכתה באליפות הראשונה והיחידה שלה ב-1989/1990. ב-1990/1991 לא התקיימה ליגה עקב מלחמת המפרץ ופלישת כוחות עיראקיים לכווית שעצרו את הליגה. בהמשך העשור האליפות התפצלה בין ארבע הזוכות מהעשורים הקודמים.

בשנות ה-2000 שלטו בליגה בעיקר אל-קדיסיה ואל-כווית שזכו ב-8 אליפויות בעשור זה. בשנות ה-2010 שלטה אל כווית שזכתה ב-6 אליפויות נוספות, כשהזוכה השנייה בשאר 4 האליפויות בעשור היא אל-קדיסיה.

## התחרות
הליגה כוללת 10 קבוצות המתחרות ביניהן לאורך עונה הכוללת שני מפגשים אחד בבית ואחד בחוץ (18 מחזורים). קבוצה מקבלת שלוש נקודות על ניצחון, נקודה אחת על תוצאת תיקו ואפס נקודות על הפסד.

הקבוצות מדורגות לפי: נקודות, הפרש שערים ולאחר מכן שערים שהובקעו. אם בכל הפרמטרים הנ"ל ישנו שוויון בין קבוצות, הן חולקות ביניהם את המקום הגבוהה. אם יש שוויון בין הטוענות לאליפות (מקום ראשון ושני), או בין הטוענות להישארות בליגה (מקומות 8–10) או במיקום לכרטיס לגביע בינלאומי, משוחק משחק פלייאוף נוקאאוט בודד במיקום נייטרלי לקביעת המיקומים.

הקבוצות שדורגו לבסוף ב-2 המקומות האחרונים יורדות לליגת המשנה הירדנית שנקראת "הליגה הכוויתית הראשונה", ובמקומן עולות שתי הקבוצות הראשונות בליגת המשנה.

הקבוצה שזוכה במקום הראשון ובאליפות הליגה מעפילה לשלב המוקדמות של ליגת האלופות האסיאתית השנייה.

הקבוצות הכיוותיות הן בין המצליחות ביותר בגביע ה-AFC עם 4 זכיות בסך הכל.

## אלופות הליגה לפי עונות
* קבוצה המסומנת ב**כתב מודגש** זכתה בגביע האמיר הכוויתי באותה העונה והשלימה דאבל מקומי.

## טבלת אליפויות

## קישורים חיצוניים
* 
* נתונים מאתר rsssf
* נתונים מאתר globalsport
* נתונים מאתר soccerway

## הערות שוליים

קטגוריה:כווית: כדורגל
כווית
צלב מלטה

שמאל|ממוזער|200px|צלב מלטה
**צלב מלטה** או **צלב מלטזי** שימש כסמלם של האבירים ההוספיטלרים, הידועים גם כאבירי מלטה, על שם האי בו שוכן המסדר מאז המאה ה-16.
זהו צלב בן שמונה קצוות, וצורתו מורכבת מארבע אותיות V, שכל אחת פונה לכיוון אחר והן מחוברות בבסיסן.

שמונת הקצוות מסמלים את התכונות הנדרשות מהאביר:
* נאמנות
* צדיקות
* כנות
* אומץ
* כבוד ותהילה
* בוז למוות
* עזרה לעני ולחולה
* כבוד לכנסייה

צלב זה משמש כסמל מסדר יוחנן הקדוש ומסדר הריבוני הצבאי של מלטה. כמו כן הוא מופיע בסמל מדינת קווינסלנד שבאוסטרליה, משמש כסמל מסדר האמבט הבריטי, מהווה את הבסיס לצלב ויקטוריה ומופיע על דגל ואליס ופוטונה.
משמש גם כסמל של חברת השעונים השווייצרית היוקרתית וושרון קונסטנטין.
צלב זה נחשב לאחד מסמליה הלאומיים של מלטה.

## קישורים חיצוניים

*היסטוריה של צלב מלטה
* 

קטגוריה:ערכים שבהם תבנית בריטניקה אינה מתאימה
מלטה
קטגוריה:מלטה: סמלים לאומיים
לחם משנה

250px|ממוזער|שתי חלות לשבת מכוסות במפית.
**לֶחֶם מִשְׁנֶה** ביהדות הוא חיוב לברך על שני כיכרות לחם או חלות בכל אחת מסעודות שבת או יום טוב. מקור השם "לחם משנה" הוא על פי האמור בפרשת המן שהוא גם מקור הדין: 

## טעם הדין
בתלמוד למדו דין זה מהמסופר בתורה בפרשת בשלח (טז, כב-כז) על ירידת המן בשעה שבני ישראל נדדו במדבר לאחר יציאת מצרים: בכל יום חול היה המן יורד בכמות המספיקה ליום אחד, אך ביום שישי ירדה מנה כפולה, גם בעבור יום השבת בו לא ירד המן. כזכר לעניין זה, תיקנו לברך בשבת על שתי חלות. מקור השם הוא מהפסוק: 

לפי גרסה אחת של המכילתא, דין זה תקף גם בסעודות יום טוב, היות שבדומה לשבת גם ביום טוב לא ירד המן, בעוד בערב יום טוב ירדה מנה כפולה. תוספות הביאו גרסה אחרת באותו מדרש שטען הפוך.

גם נשים חייבות בלחם משנה, אף שזו מצוות עשה שהזמן גרמא, היות שנשים חייבות בכל דיני השבת כגברים.

על פי הקבלה הבוצע הזכר, מסמל את יעקב אבינו, ושני הלחמים מיצגים את נשותיו רחל ולאה.

## דינים ומנהגים נוספים
לכתחילה יש להעדיף שהלחמים ל'לחם משנה' יהיו שלמים, אך כעדיפות שנייה ניתן לחבר חצאי לחם באופן כל שהוא (לדוגמה, באמצעות קיסם), או לברך על לחם פרוס סגור בשקית (או קפוא). בדיעבד כאשר אין בנמצא גם לחם פרוס וכדומה ניתן לקיים דין זה גם באמצעות שתי פרוסות.

### כיסוי החלות בשעת הקידוש

את הלחם לסעודת שבת נהוג לכסות במפה קטנה המיועדת לכך בזמן הקידוש. במקורו של המנהג עומד הדין שנאמר בתלמוד (פסחים ק ב) "אין מביאין את השולחן אלא אם כן קידש, ואם הביא, פורס מפה ומקדש". דין זה מתבסס על המציאות בעבר, בה היה שולחן קטן ונייד לפני כל אחד מהסועדים. אולם כבר כתבו התוספות כי בימינו שהשולחנות כבדים, נוהגים תמיד לפרוס מפה על החלות ולקדש. ואמנם כך דעת רוב הפוסקים להלכה. עם זאת, הגר"א כנאמן לדברי התלמוד היה נוהג שלא להביא את הלחם לשולחן עד אחרי קידוש, וכך נהגו ההולכים לדרכו.

בדברי הפרשנים ישנן שלש סיבות לדין זה של כיסוי החלה:

* "כי היכי דתיתי סעודתא ליקרא דשבתא" (= כדי שתבוא הסעודה לכבוד השבת) (שאילתות דרב אחאי).
* זכר למן שכוסה בשכבת טל מלמטה ושכבת טל מלמעלה (תוספות).

* שלא יראה הפת בושתו, שלמרות שבדרך כלל צריך לברך על הלחם קודם שמברכים על היין, בקידוש מברכים על היין קודם (רא״ש).

### בציעת החלות
מברכים על החלות את ברכת המוציא כשהם שלמות. נוהגים להחזיק את החלות ביד בשעת הברכה. בדרך כלל נהוג לבצוע רק אחת מהחלות, אך יש הנוהגים לבצוע את שתי החלות. יש הנוהגים (על פי הקבלה) לבצוע בסעודת ליל שבת את החלה התחתונה, ובסעודת יום השבת וכן בסעודות יום טוב את העליונה. מנהג נוסף הוא לברך על 12 חלות (מנהג על פי הקבלה).

### טיבול במלח
אחרי הקידוש ונטילת הידיים מתבלים את הפת במעט מלח כדי שלא תהיה תפלה, וכן לזכר הקרבנות בבית המקדש בהם נאמר "על כל קורבנך תקריב מלח", ומחלקים לכל אחד מבני הבית מן הלחם. יש הנוהגים בתקופה שבין ראש השנה עד הושענא רבה לטבול הלחם בדבש במקום מלח, כסגולה לשנה מתוקה.

## קישורים חיצוניים

* 
## הערות שוליים

קטגוריה:סעודות שבת
קטגוריה:מנהגים יהודיים: חגים
קטגוריה:אכילה ושתייה ביהדות
קטגוריה:מנהגי שבת
ודינג

[שמאל|ממוזער|270px|שדרה בבית החולים על שם [רודולף פירכו|רודולף וירכו.]]
**ודינג** (בגרמנית: **Wedding**) הוא רובע בצפון ברלין, בירת גרמניה. בשכונה מתגוררים כ-76 אלף בני אדם, נכון ל-2009. 

הרובע גובל במזרח בפרנצלאואר ברג, בצפון מזרח בפנקו, בצפון ברייניקנדורף, בדרום מערב בשרלוטנבורג, ובדרום בטירגארטן ובמיטֶה. ב-2001 במסגרת רפורמת הרבעים של ברלין, אוחדה רשמית ודינג עם מיטֶה וטירגארטן והרובע המאוחד קרויה "מיטה", שפירושו מרכז, אך המרחק בין המיזוג רשמית למיזוג דה-פאקטו עדיין גדול - ודינג וטירגארטן הם רבעים של המעמד הבינוני-נמוך בעוד מיטה הוא רובע תיירותי, מפותח ויוקרתי ברובה.

בוודינג עוברים קווי הרכבת התחתית U6, U8 ו-U9.

לרובע ברית ערים תאומות עם מספר ערים בעולם, בהן העיר חולון שבמדינת ישראל.

## היסטוריה
[ממוזער|160px|[כנסייה|כנסיית נצרת שבנה קרל פרידריך שינקל.]]
במאה ה-13 אוזכר הכפר ודינג לראשונה כהתיישבות נטושה, במסמך המתאר מכירה של טחנה שפעלה במקום, למנזר בנדיקטי משפנדאו. רק במאה ה-18 נבנה המקום מחדש. במאה זו נקרא האזור "Gesundbrunnen" (בגרמנית: מעיין הבריאות; כיום קיימת בברלין שכונה בשם זה). האזור הכיל בית מרחץ ומעיינות מרפא ושימש כאזור השעשועים של העיר בהציעו משחקי מזל וזנות.

בסוף המאה ה-19 נבנה ודינג בצורה צפופה כרובע פועלים. מספר מקומות ברובע משמשים עד היום כדוגמה יחידה לבנייה צפופה בצורה קיצונית.

בזמן רפובליקת ויימאר הייתה ודינג מעוז מפלגות הפועלים ונקראה "ודינג האדומה" (Roter Wedding). ב-1 במאי 1929 הייתה התנגשות דמים בין המפגינים למשטרה.

אחרי מלחמת העולם השנייה השתייכה ודינג לחלק המערבי של העיר וצורפה לסקטור הצרפתי של ברלין. היא נשקה לחומת ברלין כאשר פרנצלאואר ברג הייתה מצידה המזרחי של החומה.

## אוכלוסייה
הרובע מאוכלס במהגרים רבים, רובם טורקים וערבים ואוכלוסייה חלשה מבחינה סוציו-אקונומית. החל משנת 2015 עקב תהליכי ג'נטריפיקציה שעברה ברלין החלו לעבור לרובע גם המוני סטודנטים ואמנים שונים והחל להתפתח ברובע גם חיי לילה מגוונים שהובילו לכך שב 2019 הרובע זכה במקום רביעי על ידי מגזין טיים-אאוט כאחד הרבעים "הקוליים" בעולם   אחוז המהגרים בשכונה (נכון למאי 2005) עמד על 27.7% ואחוז התלמידים ממוצא זר עמד על 63.1% (האחוז הגבוה בברלין של תלמידים מהגרים).

## קישורים חיצוניים

## הערות שוליים

קטגוריה:ברלין: שכונות
דגל ויקטוריה

**דגל ויקטוריה** הוא הדגל הרשמי של מדינת ויקטוריה שבאוסטרליה. הדגל הוא נס כחול בריטי שעליו הצלב הדרומי ומעליו כתר אדוארד הקדוש. הכוכבים בצבע לבן, ומספר קצותיהם משתנה מחמישה קצוות לשמונה קצוות. הדגל אומץ רשמית בשנת 1877. נערכו בו מספר שינויים קטנים, האחרון שבהם בשנת 1953.

## דגלים קודמים
הדגל הראשון של ויקטוריה אומץ בשנת 1870 - דגל זה אף הוא נס כחול בריטי שעליו הצלב הדרומי. אימוץ הדגל נעשה מאחר שוויקטוריה הייתה המושבה הראשונה של בריטניה לה הייתה ספינת מלחמה, ולכן, בהתאם לחוק ההגנה הימית הקולוניאלי משנת 1865 חייבת הייתה אונייה זו לשאת דגל המבדיל אותה מאוניות אחרות של בריטניה.

דגל זה שונה בשנת 1877 לדגל הנוכחי עם הוספת הכתר האימפריאלי. כתר זה שונה מספר פעמים, הראשונה לאחר עלייתו לשלטון של המלך אדוארד השני - הכתר הקיסרי הוחלף ב"כתר טיודור", והשנייה בשנת 1953 לבקשת המלכה אליזבת השנייה שהכתר הוחלף בכתר אדוארד הקדוש.

## ראו גם
* דגל אוסטרליה
* סמל ויקטוריה
* דגלי אוסטרליה

## קישורים חיצוניים

*
* ויקטוריה באתר Ausflag 
* 

קטגוריה:ויקטוריה (אוסטרליה): סמלים לאומיים
ויקטוריה
ויקטוריה
ויקטוריה
ויקטוריה
טברטקו קאלה

**טברטקו קאלה דרשלר** (בקרואטית: **Tvrtko Kale Dreshler**; נולד ב-5 ביוני 1974 בזאגרב) הוא כדורגלן עבר קרואטי-ישראלי יהודי ששיחק בעמדת השוער.

## קריירה
קאלה זכה בתואר שחקן השנה בקרואטיה לשנת 2004 כאשר שיחק בזאדאר. בסוף עונה זו חתם בקבוצת היידוק ספליט וזכה עמה באליפות בעונת . לאחר מכן עבר לשחק בשווייץ, ובשנת 2006 חתם במכבי תל אביב. קאלה הצטיין בשורותיה כ"שוער מסגרת", ועד למחזור האחרון, בו הפסידה הקבוצה 0–3 בדרבי מול הפועל תל אביב, לא ספג שער מחוץ לרחבה.

בעונת , לאחר ויכוחים כספיים עם קבוצתו, עזב את מכבי תל אביב וחתם בבית"ר ירושלים לשתי עונות. בתחילת העונה לא הרשים, עם שער שספג במשחק מוקדמות ליגת האלופות מול פ.צ. קופנהגן, והואשם על ידי רבים בשער זה, שהדיח את בית"ר ממוקדמות ליגת האלופות. במהלך העונה הוא הוכיח את עצמו והשתפר, ובעזרת אופיו הנוח הוא הפך לחביב הקהל הירושלמי. במשחק שמינית גמר גביע המדינה בעונת 2008/2007 עצר מספר בעיטות עונשין שמנעו מבית"ר להיות מודחת מהגביע. בגמר הגביע, לאחר תיקו מאופס בתום 120 דקות, הדף שני פנדלים גורליים, ובכך עזר לזכייתה של בית"ר ירושלים בגביע. באותה עונה בית"ר זכתה גם באליפות הליגה, ובכך הקבוצה השלימה זכייה בדאבל הראשון בתולדותיה. בעונת  המשיך בבית"ר וזכה עמה פעם נוספת בגביע המדינה.

בקיץ 2009 עבר להפועל באר שבע. ב-10 באפריל 2010 כבש בדקה האחרונה את שער הניצחון (2–3) מול הפועל עכו, לאחר שהצטרף להתקפה בבעיטת קרן. ב-6 ביוני 2010 עבר קאלה להפועל חיפה, במדיה שיחק ארבע שנים. ב-23 בינואר 2013 זכה עמה בגביע הטוטו לאחר שעצר פנדל לקראת הסיום.

ב-23 במאי 2014 חתם לעונה אחת בהפועל פתח תקווה, העולה החדשה לליגת העל, ובתום העונה ירד עמה לליגה הלאומית.

ב-21 ביולי 2015 חתם לעונה אחת בעירוני קריית גת מהליגה הלאומית, שבתום העונה ירדה לליגה א'.

ב-19 ביוני 2016 הודיע על פרישה ממשחק פעיל, בגיל 42. בסוף אותה שנה החל לשמש מאמן שוערים במחלקת הנוער של בית"ר טוברוק.

במרץ 2017 מונה למאמן שוערים במחלקת הנוער של מכבי תל אביב.

ביולי 2018 מונה למאמן השוערים של הפועל כפר סבא.

## חיים אישיים
קאלה נולד בזאגרב, אז ביוגוסלביה וכיום בירת קרואטיה. סבתו של קאלה מצד אימו היא יהודייה, ולכן על פי ההלכה הוא יהודי. ב-12 באוקטובר 2010 התחתן קאלה עם רונית ביטון. ב-9 ביוני 2010 שינה קאלה את שמו ל"קאלה דרשלר". בתחילת שנת 2012 קאלה קיבל תעודת זהות ישראלית

לקאלה ישנה חגורה שחורה דאן 2 בקראטה, ספורט שעסק בו בילדותו.

## קישורים חיצוניים

## הערות שוליים

קטגוריה:כדורגלנים יהודים
קטגוריה:כדורגלנים קרואטים
קטגוריה:כדורגלנים ישראלים
קטגוריה:שוערי כדורגל יהודים
קטגוריה:שוערי כדורגל קרואטים
קטגוריה:שוערי כדורגל ישראלים
קטגוריה:ספורטאים יהודים קרואטים
קטגוריה:זאגרב: כדורגלנים
קטגוריה:כדורגלני לוקומוטיבה זאגרב
קטגוריה:כדורגלני הרוואטסקי דרגווליאץ
קטגוריה:כדורגלני רייקה
קטגוריה:כדורגלני אינטר זאפרשיץ'
קטגוריה:כדורגלני זאדאר
קטגוריה:כדורגלני היידוק ספליט
קטגוריה:כדורגלני נשאטל גזמאקס
קטגוריה:כדורגלני מכבי תל אביב
קטגוריה:כדורגלני בית"ר ירושלים
קטגוריה:כדורגלני הפועל באר שבע
קטגוריה:כדורגלני הפועל חיפה
קטגוריה:כדורגלני הפועל פתח תקווה
קטגוריה:כדורגלני מכבי קריית גת
קטגוריה:ספורטאים קרואטים בשווייץ
קטגוריה:מאמני שוערים ישראלים
קטגוריה:ישראלים ילידי יוגוסלביה
קטגוריה:ישראלים שנולדו ב-1974
מיטה (שכונה)

[שמאל|ממוזער|200px|[המוזיאון הישן (ברלין)|המוזיאון הישן]]
[שמאל|ממוזער|200px|[הקתדרלה של ברלין]]
[שמאל|ממוזער|200px|צילום צבע של קו הרקיע של העיר, [1834.]]
[ממוזער|120px|[אנדרטת היינריך היינה (ברלין)|אנדרטת היינריך היינה הניצבת בשכונה]]
**מִיטֶה** (בגרמנית: **Berlin-Mitte**, ברלין-מרכז) היא השכונה המרכזית ביותר בברלין, בירת גרמניה. היא נמצאת ברובע מיטה.
## גאוגרפיה
בשכונה גרים כ-75 אלף בני אדם והיא גובלת בפרנצלאואר ברג בצפון, פרידריכסהיין במזרח, קרויצברג בדרום, טירגארטן במערב וודינג בצפון.

השכונה כוללת חלק נכבד מאתרי התיירות של ברלין והיא נחשבת כשכונה יוקרתית ביותר. בשכונה נמצאים גם חלק גדול מהשגרירויות וכן הפרלמנט הגרמני (הבונדסטאג והבונדסראט).
בשנת 2001, אוחדה מיטה היוקרתית רשמית עם ודינג וטירגארטן החלשות. השכונה המאוחדת קרויה גם היא מיטה, אך האיחוד הוא רשמי בלבד, וההבדל בין השכונות ניכר מאוד; התושבים והמבקרים המתייחסים למיטה מתכוונים לשכונה הישנה, ולא למאוחדת.

היסטוריית מיטה כרוכה בעקביות בהיסטוריה של ברלין. ברלין הישנה התחילה באזור הקרוי קלן (Cölln, לא קשור לעיר קלן). הדייגים הראשונים התיישבו על גדות נהר השפרה (Spree). בשכונה נבנו כנסיות ומוזיאונים רבים. בזמן גרמניה המזרחית נבנו בשכונה גם מגדל הטלוויזיה המפורסם של ברלין (Fernsehturm, המבנה הגבוה ביותר בגרמניה) והפרלמנט המזרח גרמני (Palast der Republik).

שכונת מיטה נחשבת כשכונה יוקרתית ברובה. במיוחד האזורים הקרובים לאונטר דן לינדן ורחוב פרידריך נחשבים יוקרתיים ויקרים, ובתי מלון יוקרתיים רבים הוקמו בהם. האזור הגובל בפרנצלאואר ברג נחשב צעיר ואופנתי. עם זאת, ישנם אזורים בהם בניינים גבוהים חדשים רבים מתקופת גרמניה המזרחית, והם אזורי מגורים ממוצעים מבחינת חוזק האוכלוסייה.

בשכונה קיים רחוב ירושלים שנקרא על שם כנסייה שפעלה במקום החל מהמאה ה-18.

## אתרי תיירות

מבנים:
* מגדל הטלוויזיה של ברלין (Berliner Fernsehturm)
* שער ברנדנבורג (Brandenburger Tor)
* אוניברסיטת הומבולדט (Humboldt Universität)
* בית העירייה האדום
* ארמון הרפובליקה (בניין הפרלמנט המזרח גרמני; נהרס)
* בית הכנסת הישן של ברלין ברחוב אורניינבורג (Jüdische Synagoge)
* מכלאת הדובים של ברלין
* האקשה הפה (Hackesche Höfe)

כנסיות:
* הקתדרלה של ברלין 
* כנסיית ניקולאי ורובע ניקולאי 
* כנסיית ציון
* הכנסייה הקתולית של ברלין
* כנסיית רובע

מוזיאונים:
* המוזיאון הגרמני להיסטוריה (Deutsches Historisches Museum)
* מוזיאון פרגמון (Pergamonmuseum)
* הגלריה הלאומית הישנה (Alte Nationalgalerie)
* המוזיאון הישן (Altes Museum)
* המוזיאון החדש (Neues Museum)
* מוזיאון הטבע (Museum für Naturkunde)
* מוזיאון בודה (Bodemuseum)
* מוזיאון Märkisches Museum
* מוזיאון גרמניה המזרחית

תיאטראות:
* האנסמבל של ברלין (Berliner Ensemble)
* התיאטרון הגרמני
* תיאטרון מקסים גורקי (Maxim Gorki Theater)
* פולקסבינה (Volksbühne)
* האופרה הלאומית באונטר דן לינדן (Staatsoper Unter den Linden)
* האופרה הקומית (Komische Oper)
* התיאטרון הקטן (Kleines Theater Berlin-Mitte)
* בית השחקנים (Schauspielhaus)
* קברט Kabarett Die Distel 
* פרידריכשטאטפאלאסט

רחובות וכיכרות:

* אלכסנדרפלאץ (Alexanderplatz)
* ז'נדרמנמרקט (Gendarmenmarkt)
* אונטר דן לינדן (Unter den Linden)
* רחוב פרידריך (Friedrichstraße)

## קישורים חיצוניים

קטגוריה:ברלין: שכונות
M109

**M109** (מ-**Messier 109** או **NGC 3992**) היא גלקסיית מוט ספירלית הנמצאת במרחק של כ-45 מיליון שנות אור מכדור הארץ בקבוצת הכוכבים הדובה הגדולה. היא הוספה לקטלוג מסיה רק בשנת 1953, 172 שנים אחרי גילוייה, על ידי האסטרונום פייר משן.

## היסטוריה
ב-12 במרץ 1781 צפה עוזרו של שארל מסיה, האסטרונום הצרפתי פייר משן, בערפילית ליד הכוכב פקדא ודיווח על כך למסיה. מסיה צפה בה ככל הנראה ב-24 במרץ כאשר צפה בערפילית הינשוף (M97) וב-M108, אך הוסיף לקטלוג רק את M97 וציין לגבי M109 שהיא התגלתה על ידי משן ושהיא נמצאת באותה עלייה ישרה כמו פקדא ומעלה אחת דרומה. מסיבה לא ידועה מסיה חישב את מיקומה המדויק של M109 רק אחרי פרסום הקטלוג ולכן היא לא נכללה בו, אך מסיה רשם את הקואורדינטות שלה על גבי עותק פרטי של הקטלוג. הקואורדינטות שמסיה רשם לא תואמות את המיקום של הערפילית כפי שתואר על ידי מאשן, כך שככל הנראה מאשן ומסיה לא צפו באותו העצם. במכתב ששלח מאשן בשנת 1783 ליוהאן ברנולי השלישי הוא סיפר על גילויה של M109, וציין את מיקומה בסמוך לפקדא, אך ככל הנראה העצם שבו צפה הוא הגלקסיה NGC 3953 הסמוכה שנמצאת כמעלה ושליש דרומית לפקדא. (γ בדובה הגדולה) ויליאם הרשל צפה בגלקסיה ב-12 באפריל 1789 בלי שידע על גילויה המוקדם יותר על ידי מסיה, ותיאר אותה כבהירה למדי, מאורכת בכיוון צפון-דרום ושמרכזה בהיר יותר משוליה ויש לה שתי זרועות חיוורות. ג'ון הרשל צפה בה בשנת 1831 ותיאר אותה כערפילית בהירה וגדולה ועם מרכז שנעשה בהיר בפתאומיות. רק ב-1953 גילה אוון גינגריץ' את הזהות של הקואורדינטות שרשם מסיה ושל המיקום של NGC 3992 והוסיף את M109 לקטלוג מסיה.

עד היום נצפתה ב-M109 סופרנובה אחת, SN 1956A, מסוג I שהגיעה לדרגת בהירות 13.

## תצפית
M109 נמצאת כ-40 דקות קשת ממזרח-דרום-מזרח לכוכב פקדא וכ-4.5 מעלות מדרום-מערב לכוכב מגרז. עם בהירות נראית מדרגה 9.8 קשה לצפות בה באמצעות משקפת ונדרשת משקפת איכותית ותנאי תצפית מיטביים על מנת להבחין בה. בטלסקופ חובבים קל לאתר אותה אבל למעשה ניתן לראות רק את מרכזה הבהיר. נחוץ צילום ארוך חשיפה כדי לראות את המוט המרכזי ואת זרועותיה שחיוורים בהרבה ממרכזה. במרחק של כ-1.2 מעלות מדרום-דרום-מזרח ל-M109 נמצאת NGC 3953 שלה דרגת בהירות דומה לשל M109 ושאותה ככל הנראה גילה פייר מאשן, כ-6.5 מעלות בכיוון מערב-צפון-מערב ל-M109 נמצאת ערפילית הינשוף וכ-7 מעלות מדרום-דרום-מזרח לה נמצאת M106.

## תכונות
מישור הדיסקה של M109 נטוי ב-33 מעלות לקו הראייה אליה כך שהיא נראית אליפטית. אורכה הזוויתי הוא כ-7.6 דקות קשת שממרחק של 45 מיליון שנות אור שקול לקוטר של כ-100,000 שנות אור. מהירות הסיבוב של החומר בשוליה היא כ-260 קילומטר בשנייה כך שניתן להעריך את מסתה בכ- מסות שמש. מסת המימן הנייטרלי שבה מוערכת בכ- מסות שמש. את M109 מקיפות לפחות שלוש גלקסיות לווייניות, אך בהירותן קטנה בהרבה ונדרש טלסקופ מקצועי על מנת להבחין בהן.

## קישורים חיצוניים

* M109 בדפי מסיה של SEDS
* 

## הערות שוליים

109
109
קטגוריה:קבוצת הכוכבים הדובה הגדולה
נחל תקוע

שמאל|ממוזער|250px|אפיק נחל תקוע
[שמאל|ממוזער|250px|חורבות ה[לאורה "סוקה" בנחל תקוע]]
שמאל|ממוזער|250px|הקפלה של סוזכים במפגש נחל עמוס ונחל תקוע
**נַחַל תְּקוֹעַ** הוא יובלו הראשי של נחל דרגה במדבר יהודה. הנחל יורד מאזור בית לחם, ומתחבר לנחל דרגה ברמת מדבר יהודה, סמוך לכניסתו לתחום במת השוליים המזרחיים של מדבר יהודה.

## גאוגרפיה
אורכו של נחל תקוע כ-30 ק"מ, והוא למעשה היובל הגדול ביותר של נחל דרגה, גדול אפילו מיובלו הראשי של נחל דרגה העליון עצמו.

רוב מהלכו של הנחל ברמת מדבר יהודה, אפיקו רדוד. אך בשלושה מקומות יוצר הנחל קניונים עמוקים. הקניון העליון הוא בקטע בו חוצה הנחל את מדרגת הכפיפה העליונה במדבר יהודה, ואת קמר מעון-מקוע. אורכו של קניון זה כ-4 ק"מ. הקניון השני הוא בקטע בו חוצה הנחל את קמר קרן אל חג'ר, אורכו כ-2 ק"מ.

הקניון התחתון בנחל תקוע, הוא בקטע בו נכנס הנחל לאזור במת השוליים המזרחיים של מדבר יהודה, אורכו כ-600 מטר. אחרי קטע זה, נשפך נחל תקוע לנחל דרגה.

יובלו החשוב ביותר של נחל תקוע הוא נחל עמוס.

בערוץ קצר הנשפך לנחל תקוע, סמוך למפגש נחל תקוע ונחל דרגה, נובע מעיין קטן הנקרא עין פרחאן (המעיין השמח). נביעתו דלה מאוד, אך היא נובעת כל השנה ומימיה מתוקים וטובים לשתייה. מעיין זה, הוא אחד מבין שני המעיינות היחידים ברמת המדבר. המעיין השני נמצא מתחת למנזר מר סבא.

בקניון העליון של נחל תקוע (שמתחתר בין היישובים תקוע ונוקדים) נמצאת לאורה עתיקה, היא הלאורה "סוקה" של הנזיר הידוע חריטון. בסמוך לחורבות הלאורה הזו נמצאת מערת חריטון – המערה הקרסטית הגדולה בתחומי מדינת ישראל. בנוסף, בקניון זה נובעים שני מעיינות קטנים – מעין א-נטוף ועין א-ס'חרי. לקראת סוף הקניון נמצא מנזר "סלע הצלבים" מהתקופה הביזנטית. 

מעל מפגש הנחלים תקוע ועמוס, נמצאת קפלה נזירית קטנה. הקפלה בנויה אבן גיר, על פתחה של מערה. מידותיה של הקפלה 4*3.6 מטר, ובקצה ישנה ירידה לכעין מרתף קטן. המבנה מקורה בכיפה יפה. קפלה זו, היא הקפלה המוזכרת במקורות עתיקים רבים כ"הקפלה של סוזכים", בה חי נזיר בשם סיריאקוס. הבדואים קוראים למבנה זה "אל קוסייר" – הארמון הקטן.

שמו של הנחל לקוח משמו של היישוב תקוע, הסמוך לקניון העליון של הנחל. שמו הערבי של הנחל הוא ואדי מעלק (נחל התלוי). הקטע העליון של הנחל, עד למפגשו עם נחל עמוס, נקרא על שם הקפלה הקטנה – ואדי אל קוסייר.

## ארכאולוגיה
במאי 2022 מצאו חוקרים מאוניברסיטת בר-אילן ומהאוניברסיטה העברית מטבע כסף, הנחשב לנדיר, מתקופת מרד בר כוכבא במערה בנחל תקוע. זהו המטבע הראשון מתקופה זו הנמצא במערות נחל תקוע. צדו האחד של המטבע נושא חזית של בית המקדש, וצדו השני נושא את השם ״שמעון״, על שם מפקד המרד נגד הרומאים. ממצא זה מעיד, לפי החוקרים, על פעילותם של המורדים היהודים באזור המערה. טענה זו מתכתבת עם הקשר בין המורדים למבצר הרודיון, השוכן בסמוך לנחל תקוע, ששימש כמקום שלטוני עבור פקודיו של בר כוכבא.

## גלריה

קובץ:Nahal Tekoa (34548666452).jpg|alt=
קובץ:Haritons-Cave-188.jpg|alt=
קובץ:120323 021a.jpg|alt=
קובץ:Tekoa's river (11387551496).jpg|alt=
קובץ:Tekoa'a river from the other side (11387575646).jpg|alt=
קובץ:Haritons-Cave-267.jpg|alt=
קובץ:Nahal-Tkoa-track-2854.jpg|alt=
קובץ:Haritons-Cave-204.jpg|alt=


## קישורים חיצוניים

## הערות שוליים

תקוע
קטגוריה:תקוע
קטגוריה:נוקדים
קרלוס קלייבר

**קרלוס קלייבר** (גרמנית: Carlos Kleiber; 3 ביולי 1930 - 13 ביולי 2004) היה מנצח ארגנטינאי ממוצא אוסטרי.
## חייו
הוא נולד בשם קרל לודוויג בוניפציוס קלייבר (Karl Ludwig Bonifacius Kleiber) בברלין, בנו של המנצח אריך קלייבר. בשנת 1935 היגר עם אביו, שהתפטר ממשרתו באופרה של ברלין במחאה על מדיניות המפלגה הנאצית, לבואנוס איירס, ושמו שונה לקרלוס. הוא הלחין, שר וניגן בפסנתר וטימפני כנער, ואביו, שהיה ער לכשרונותיו המוזיקליים, ניסה בכל זאת להניא אותו מקריירה מוזיקלית. כאשר הודיע לאביו כי הוא רוצה להיות מנצח ענה לו האחרון במשפט *קלייבר אחד זה מספיק* והוא נאלץ ללמוד כימיה בציריך, לימודים מהם פרש לאחר שנה אחת בלבד, לטובת הניצוח. הוא המשיך בהשתלמות מוזיקלית בבואנוס איירס והיה מנצח חזרות בתיאטרון גרטנרפלאץ במינכן בשנת 1952 והתמנה לקאפלמייסטר בפוטסדאם בשנת 1954. בין 1958 ל-1964 כיהן כקאפלמייסטר בדויטשה אופר אם ריין בדיסלדורף-דואיסברג, ואחר באופרה בציריך, משנת 1964 עד 1966. בין 1966 ל-1973 היה קאפלמייסטר ראשון בשטוטגרט, ומאז לא החזיק עוד בשום משרה קבועה. במהלך השנים הבאות נראה לעיתים קרובות בדות של האופרה הממלכתית של בוואריה במינכן.

הופעתו הראשונה בבריטניה הייתה בשנת 1966 בניצוח על "וויצק" של אלבן ברג בפסטיבל אדינבורו. אביו ניצח על יצירה זו בהצגת הבכורה שלה בשנת 1925. בפסטיבל ביירוית ניצח לראשונה בשנת 1974, על "טריסטן ואיזולדה" של וגנר. הופעת הבכורה שלו בארצות הברית הייתה בשנת 1978 בקונצרט עם התזמורת הסימפונית של שיקגו, ובשנת 1988 הופיע עם המטרופוליטן אופרה ב"לה בוהם" של פוצ'יני, עם לוצ'אנו פאבארוטי ומירלה פרני בתפקידים הראשיים. בשנת 1989, לאחר פרישת הרברט פון קאראיאן מן הפילהרמונית של ברלין, פנתה ההנהלה אל קלייבר בהצעה לתפוס את מקומו, אך הוא סירב.

קלייבר התרחק על פי רוב מעין הציבור. אחרי התפטרותו מן האופרה הממלכתית של בוואריה, פחתה תדירות הופעותיו
יותר ויותר, והוא מיעט בהקלטות. עם זאת, כמעט כל ההקלטות שעשה נחשבות למעולות, בייחוד הגרסאות שלו לביצוע הסימפוניות החמישית והשביעית של בטהובן עם הפילהרמונית של וינה. הקלטות מרשימות אחרות הן הסימפוניה הרביעית של ברהמס והסימפוניות השלישית והשמינית ("הבלתי גמורה") של שוברט, גם הן עם הפילהרמונית הוינאית, הקלטות של "הקלע החופשי" מאת ובר, "העטלף" של יוהאן שטראוס, לה טרוויאטה של ורדי ו"טריסטן ואיזולדה" של וגנר.

סגנון הניצוח הייחודי של קלייבר הונצח בווידאו בכמה וכמה הופעות: הסימפוניות הרביעית והשביעית של בטהובן עם תזמורת הקונצרטחבאו באמסטרדם, "העטלף" ממינכן, "אביר הוורד" של ריכרד שטראוס הן ממינכן והן מווינה, הסימפוניה מס' 36 של מוצרט והשנייה של ברהמס עם המוזיקפריין בווינה והפתיחה "קוריולאן" של בטהובן, ה-33 של מוצרט והרביעית של ברהמס ממינכן. פעמיים ניצח על קונצרט השנה החדשה בווינה של הפילהרמונית הווינאית - ב-1989 וב-1992. שני הקונצרטים שמורים גם הם בווידאו.

קלייבר קבור בסלובניה לצד אשתו סטאנקה ברזובאר, רקדנית בלט, שמתה שבעה חודשים לפניו. השאיר אחריו בן ובת.

## קישורים חיצוניים

* 
* 

קטגוריה:ערכים שבהם תבנית בריטניקה אינה מתאימה
קטגוריה:מנצחים
קטגוריה:מוזיקאים ארגנטינאים
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מעוטרי פור לה מריט
קטגוריה:מהגרים מגרמניה לארגנטינה
קטגוריה:אוסטרים שנולדו ב-1930
קטגוריה:ארגנטינאים שנפטרו ב-2004
קת'אי פסיפיק

ממוזער|שמאל|משרדי קת'אי פסיפיק בהונג קונג
[שמאל|ממוזער|250px|[איירבוס A350-900 של החברה]]
[טקסט=תמונה זו צולמה בשעה 7:53 שניות לפני הנחיתה הראשונה של חברת קת'אי פסיפיק בארץ, כמו כן זו גם הנחיתה הראשונה של מטוס מסוג זה בישראל.|ממוזער|מטוס מסוג [איירבוס A350 שניות לפני הנחיתה הראשונה של קת'אי פסיפיק בארץ, כמו כן זו גם הנחיתה הראשונה של מטוס מסוג זה בישראל.|249x249 פיקסלים]]
[שמאל|ממוזער|250px|[בואינג 777 של החברה בצביעת Oneworld]]
[ממוזער|250px|[בואינג 747 של קת'אי פסיפיק קרגו בצביעה הישנה|טקסט=]]
**קתאי פסיפיק איירליינס** (באנגלית: **Cathay Pacific**; בסינית מסורתית: **國泰航空**) היא חברת התעופה הלאומית של הונג קונג, שבסיסה נמצא בנמל התעופה הבינלאומי של הונג קונג.

## תולדות החברה

קת'אי פסיפיק נוסדה בהונג קונג בשנת 1946. בשנת 1998 החברה ייסדה ביחד עם החברות אמריקן איירליינס, בריטיש איירוויז, קנדיאן איירליינס וקוואנטס את השותפות Oneworld.

בשנת 2006 קנתה החברה את דראגונאייר, חברת התעופה השנייה בגודלה בהונג קונג.

בשנת 2008 דורגה כחברת התעופה הטובה ביותר.

ובשנת 2019 זכתה במקום הרביעי בתואר 'חברות התעופה הטובות ביותר'.

מאז תחילת מגפת הקורונה נמצאת החברה בצרות בשל סגירתו הכמעט מוחלטת של האי הונג קונג לתנועת מטוסים ולאחר מכן בשל מגבלות מחמירות לצוותי האוויר של החברה. מהתוצאות הכספיות של החברה לשנת 2021 עולה כי הפסידה 5.5 מיליארד דולר קונג קונג (כ-703 מיליון דולר אמריקאי).

## צי המטוסים
צי המטוסים של החברה נכון ליולי 2024:

## חברות בת
* קת'אי דראגון
* אייר הונג קונג (חברת מטענים)

## פעילות החברה בישראל
החברה החלה להפעיל ב-26 במרץ 2017 ארבע טיסות שבועיות ישירות בין הונג קונג לנמל התעופה בן-גוריון באמצעות מטוס איירבוס 900-A350.
מ-2 באוקטובר עד 1 בדצמבר 2018, החברה הפעילה את חלק מטיסותיה גם באמצעות מטוס האיירבוס A350-1000.

במאי 2017, הודיעה החברה כי תוסיף החל מ-1 בספטמבר טיסה חמישית בקו בימי שישי.
החל מ-1 במרץ 2019 החלה החברה להטיס טיסה יומית בקו במטוסי האיירבוס A350-1000.

לאחר משבר הקורונה שהוריד את הביקושים לטיסות להונג קונג, החברה ירדה ל-3 טיסות שבועיות שבוצעו במטוסי בואינג 777-300ER.

לאחר פרוץ מלחמת חרבות ברזל באוקטובר 2023 החברה הפסיקה את טיסותיה לישראל  ולא סימנה מועד חזרה נכון לדצמבר 2025.

## קישורים חיצוניים

* 

*  מדיה וקבצים בנושא קת'אי פסיפיק באתר Airliners.net
* 

## הערות שוליים

קטגוריה:חברות תעופה לאומיות
קטגוריה:Oneworld
קטגוריה:הונג קונג: חברות
קטגוריה:הונג קונג: תעופה
קטגוריה:חברות תעופה סיניות